OzLabs/hebrew-wiki-articles huggingface dataset:
ילד פעם

להקת "ילד פעם" קמה ב-2008. הלהקה התמקדה בשירי ילדים והוציאה שני אלבומי ילדים. ייחודה של הלהקה בהתייחסות לקהל הילדים כקהל מאזינים ביקורתי ואיכותי. בהופעות אין תפאורה נוצצת ואביזרי במה מיוחדים. הדגש הוא על טקסט ומוזיקה איכותיים. נכון ל-2024 מופעים חברי הלהקה במשך 15 שנים. ב-2024 התווסף ללהקה פן אקטיביסטי והיא הפיקה שירי מחאה שקהלה מבוגרים ואשר הפכו במהירות לוויראלים.

== שירי ילדים ==
הלהקה קמה ב-2008. בשנה זו יצא אלבומה הראשון "ילד פעם". ב-2020 יצא האלבום השני "ילד עוד פעם". ב-2024 עובדים חברי הלהקה על הוצאת אלבום ילדים שלישי.

==== חברי הלהקה בשנותיה הראשונות ותפקידם ====
אורי וינשטוק - שירה ופסנתר,לי גאון וגבי סידון - שירה,אייל הלר - גיטרה, גיא ברתור-בס, מתן אפרת - תופים, אודי ורזגר - חליל/שייקר, דניאל ומיקה יערי - סאונד<ref></ref><ref></ref>.

==== רקע חברי הלהקה ====
חברי הלהקה אורי וינשטוק ולי גאון נפגשו במהלך שירותם הצבאי. וינשטוק היה מנהל מוזיקלי של להקה צבאית וגאון מש"קית חינוך. גבי סידון ואורי וינשטוק נפגשו בשרותם הצבאי בצוות הווי בקו"ם.

וינשטוק נגן פסנתר שניגן בין השאר, עם הדורבנים, גלי עטרי, ירדנה ארזי, דני סנדרסון, דני רובס ושולי רנד.

גאון בוגרת רימון והמדרשה למוזיקה בלוינסקי, למדה חינוך מוזיקלי, זמרת, הוציאה אלבומים שאינם לילדים, בנוסף עוסקת בהוראת מוזיקה ובהנחיית קונצרטים לילדים ונוער בפילהרמונית לילדים ובתיאטרון החזותי.

==== הופעות הלהקה ====
הופעות הלהקה התבססו על שירי האלבומים וזכו לפופולריות רבה. השירים מאופיינים בטקסטים אינטליגנטיים שמדברים בהומור על מה שמעסיק ילדים. כוונת הלהקה להתייחס לקהל הילדים בגובה העיניים והיא מאמינה במוזיקה לילדים שאינה רק למטרת בידור ואסקפיזם. הקהל אליו פונה הלהקה הוא בגילאי 3 עד 9. השירים בסגנון להקות כמו גזוז, כוורת והכבש השישה עשר. לאורך המופע מתארחים על הבמה ילדים מהקהל, כאשר בכל שיר יש לילד אחר תפקיד. במופעי הלהקה התארחו קורין אלאל, גורי אלפי, דני רובס, עידן אלתרמן ועוד.

הלהקה הייתה פורצת דרך בכך שקיימה הופעות לילדים במועדונים בשבת בבוקר, זאת בניגוד להופעות שהתקיימו עד אז בעיקר בקניונים. לאחר שהחלה בכך התרחבה התופעה.

== שירי מחאה ==
ב-2024, מיד לאחר השבת השחורה הוציאו חברי הלהקה אורי וינשטוק, לי גאון וגבי סידון את השיר "סעו מכאן"- גרסת כיסוי ללהיט של סיימון וגרפונקל שמילותיה הישירות תוקפות את שרי הממשלה על אחריותם למחדל שהוביל לטבח בדרום. השיר צבר בתוך 24 שעות מיליוני צפיות ברשתות החברתיות.

בחודשים שלאחר מכן הוציאה הלהקה עוד חמישה שירי מחאה בהם מופיעים גם חברי להקה נוספים. שירים אלה הפכו אף הם ויראלים, ביניהם "70 ימים" ו"לך"<ref></ref>.

חברי הלהקה הוסיפו לשמה את השם "שלישיית אלה החיים", שם שנלקח מביטוי בו השתמש נתניהו במסיבת עיתונאים ב-1.12.24 בהקשר לטרגדיית מותו של יובל קסטלמן. ביטוי שזכה לביקורת רבה וסימל את הניתוק, העדר האמפתיה והעדר לקיחת האחריות של השלטון ונתניהו בראשו.

שירי המחאה של הלהקה מצולמים על רקע מקלט, בשחור לבן. בחירה זו באה לשקף את המצב המורלי והביטחוני בישראל בתקופת כתיבת השירים<ref></ref>.

== קישורים חיצוניים ==

== הערות שוליים ==

קטגוריה:להקות ישראליות
קינג לונג

קינג לונג איחוד תעשיות רכב משותפות בע"מ (King Long United Automotive Industry Co., Ltd) (בסינית: 厦门金龙联合汽车工业有限公司) הידועה לרוב כKing Long היא יצרנית אוטובוסים סינית, שבסיסה בשיאמן, פוג'יין, הרפובליקה העממית של סין. החברה נוסדה בדצמבר 1988 והיא מתמקדת בעיקר בפיתוח, ייצור ומכירת אוטובוסים וטנדרים בגודל גדול ובינוני.

==היסטוריה==
קינג לונג, שהוקמה בדצמבר 1988, היא אחת מהמיזמים המשותפים בסין עם היסטוריה ארוכה בתעשיית ייצור המרכבים. החברה נמצאת כעת בבעלות משותפת של "חברת השקעות נכסים בבעלות ממשלת שיאמן בע"מ" (Xiamen State-owned Assets Investment Co., Ltd) ושל "חברת סאן יאנג תעשיות בע"מ (San Yang Industry Co., Ltd.) מטאיוואן, כאשר שיעור המניות של כל מחזיקה הוא 50%, 25% ו-25% בהתאמה. קבוצת קינג לונג (厦门金龙汽车集团) מחזיקה בשלוש חברות בנות: King Long United Automotive Industry Co., Ltd, גולדן דרגון והייגר.

==מתקני ייצור==
המתקנים של קינג לונג משתרעים על שטח כולל של 200,000 מ"ר עם למעלה מ-1800 עובדים, מתוכם 400 מהנדסים טכניים ו-30 בוגרי תואר שני, הממלאים תפקיד מפתח בתחומים שונים כגון מו"פ, IT, ניהול ייצור, בקרת איכות, פיננסים, מכירות ושירות לאחר המכירה.

==עסקים==
קינג לונג תפסה עמדה מובילה בקרב יצרני האוטובוסים המקומיים בסין, שוק האוטובוסים הגדול בעולם. קינג לונג מקיים זמן רב שיתוף פעולה הדוק עם ספקי חלקים, לרבות החברות הגרמניות מאן (חברה) ו־ZF, החברות האמריקאיות "קומינס" (Cummins), "דנה" (Dana) ו־Neway, החברה הצרפתית Telma, החברה השוודית סקאניה והחברות היפניות UD Trucks (ניסאן) והינו מוטורס. קינג לונג מציעה כיום 5 סדרות של מוצרים, המחולקות ל-50 פלוס קטגוריות, המכסות שוק של אוטובוסים וכרכרות שונים (6–13 מ') המיועדים לתיירות, שינוע נוסעים ואוטובוסים עירוניים. מוצרי החברה נמכרים בשווקים מעבר לים כולל אוסטרליה, קוסטה ריקה, צ'ילה, בולגריה, סינגפור, הפיליפינים, ערב הסעודית, ישראל, עיראק, קפריסין, לבנון, מלטה, ארצות הברית, בריטניה, ארגנטינה, ברבדוס, הונג קונג, הונגריה, איטליה, מקאו, טייוואן, תאילנד, הודו, מלזיה, אינדונזיה, צפון קוריאה, מקסיקו, סרי לנקה ופקיסטן.
בסוף 2004, פרויקט ההעתקה והשדרוג הטכנולוגי של קינג לונג הושק רשמית כאחד הפרויקטים המרכזיים של מחוז פוג'יאן ושל העיר שיאמן בשנת 2005. אתר המפעל החדש הוקם בעיר שיאמן בפארק התעשייה גואנאן, ג'ימאי, מחוז שיאמן. הפרויקט היה אמור להיבנות בשני שלבים: שלב 1 משתרע על שטח של 25 דונם עם שטח בנייה ברוטו של 8.5 דונם, עם כושר ייצור שנתי מתוכנן ל-6,000 רכבים ואוטובוסים. עם השקעה כוללת של כ־RMB260,000,000 יואן, שלב 1 היה צפוי להסתיים ולהיכנס לשימוש עד סוף 2005. השטח השמור לשלב 2 הוא 15–20 דונם. עם השלמתו, המפעל החדש יהפוך לאחד מבסיסי ייצור הרכבים הגדולים בסין עם תפוקה שנתית של 13,000 רכבים ואוטובוסים בגדלים גדולים ובינוניים.
בשנת 2008, לקינג לונג היה נתח של 18 אחוזים משוק היצוא בסין. המכירות בחו"ל תרמו 25% מסך המכירות של קינג לונג.

==פעילות בארץ==
קינג לונג נכנסה לפעילות בישראל בתחילת העשור השני של המאה ה-21, כאשר בתחילה מי שקיבלה את הזיכיון לייבוא האוטובוסים שלה לארץ היו מאיר חברה למכוניות ומשאיות, ולאחר מכן מי שקיבלה את הזיכיון לייבוא האוטובוסים לישראל היו קבוצת כלמוביל שייבאו את האוטובוסים במשך עשור מ־2014-2024, כאשר בפברואר 2024 הודיעה כלמוביל על כוונתה להפסיק לשווק תחתיה את המותג הסיני. כמו כן קינג לונג לא שיווקה אוטובוסים לחברות התחבורה הגדולות, אלא רק לחברות ההסעה הפרטיות.

== הערות שוליים ==

==קישורים חיצוניים==
* 

קטגוריה:יצרני רכב סיניים
קטגוריה:אוטובוסים
We'll Be Together

"We'll Be Together" הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).<ref name=":0"></ref> הוא יצא לאור בינואר 1989, בהוצאת חברת התקליטים וירג'ין רקורדס, כסינגל השלישי מתוך האלבום.<ref name=":0" /> הוא זכה להצלחה רבה במדינות אירופה.<ref></ref> הוא נכתב על ידי הוברט קמלר, מרקוס לור, קלאוס הירשבורגר וסנדרה קרצו, והופק על ידי מיכאל קרצו.<ref></ref> זהו השיר היחיד יחד עם "When the Rain Doesn't Come" (מתוך האלבום Close to Seven משנת 1992) שנכתב על ידי או נכתב בשיתוף סנדרה בעצמה, לפני האלבום The Art of Love מ-2007.<ref></ref> גרסה נוספת בשם "" פורסמה גם היא במטרה לעזור בקידום המסחרי של השיר.<ref name=":1"></ref> בשנת 1999, יצא רמיקס לשיר כחלק מאלבום האוסף My Favourites של סנדרה.<ref></ref> לרצועה נוצר רמיקס נוסף במסגרת אלבום האוסף שלה Reflections משנת 2006.<ref></ref>

== וידאו קליפ וביקורת ==
את הווידאו קליפ הרשמי של "We'll Be Together" ביים בול ברנד באיביזה, ספרד וקאן, צרפת.<ref></ref> הוא נכלל באלבום הווידאו של סנדרה ב-1992,<ref></ref> וכן ב-The Complete History משנת 2003.<ref name=":22"></ref> ביקורת שפורסמה במגזין מוזיקה & מדיה תיארה את "We'll Be Together" כך: .<ref name=":1" />

"We'll Be Together" זכה להצלחה בגרמניה, צרפת ואוסטריה.<ref></ref><ref></ref>

== רשימת השמעה ==
* תקליט 7 אינץ
: "We'll Be Together" <small>(גרסת הסינגל)</small> – 3:49
: "It Means Forever" <small>(קטע כלי)</small> – 3:43
* תקליט 12 אינץ' מקסי-סינגל & תקליטור מקסי-סינגל
: "We'll Be Together" <small>(גרסה מורחבת)</small> – 6:45
: "It Means Forever" <small>(גרסת דאב)</small> – 4:05
: "We'll Be Together" <small>(גרסת הסינגל)</small> – 3:33

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1989
קטגוריה:שירי סנדרה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:סינגלים בהוצאת וירג'ין רקורדס
Around My Heart

"Around My Heart" הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).<ref name=":0"></ref> הוא יצא לאור במרץ 1989, בהוצאת חברת התקליטים וירג'ין רקורדס, כסינגל הרביעי והאחרון מתוך האלבום.<ref name=":0" /> הוא זכה להצלחה רבה במדינות אירופה.<ref></ref> הוא נכתב על ידי הוברט קמלר, מרקוס לור, סור אוטו'ס, פרנק פיטרסון וקלאוס הירשבורגר, והופק על ידי מיכאל קרצו.<ref name=":0" /> בשנת 1999, יצא רמיקס לשיר כחלק מאלבום האוסף My Favourites של סנדרה.<ref></ref>

לרצועה נוצר רמיקס נוסף במסגרת אלבום האוסף שלה Reflections משנת 2006.<ref></ref>

== ביקורת ==
ביקורת שפורסמה במגזין מוזיקה & מדיה תיארה את "Around My Heart" בתור .<ref></ref>

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1988
קטגוריה:סינגלים מ-1989
קטגוריה:שירי סנדרה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:סינגלים בהוצאת וירג'ין רקורדס
קאופמן גייסט

קאופמן גייסט (באנגלית: Kaufman Geist; 5 בפברואר 1895 – 21 באפריל 1948) היה אתלט יהודי-אמריקאי, אלוף ארצות הברית (1921), סגן אלוף ארצות ה ברית (1923) וזוכה מדליית ארד (1922), שייצג את ארצות הברית במשחקים האולימפיים (אנטוורפן 1920) וסיים במקום 12 בקפיצה משולשת.

== ביוגרפיה ==
גייסט נולד וגדל בברוקלין, ניו יורק ועבד כרואה חשבון בניו יורק.

===1920===
באליפות ארצות הברית שנערכה בקיימברידג' ב-16 ביולי 1920 הוא זכה במדליית ארד בקפיצה משולשת בתוצאה של 14.03 מטר. בשלב המוקדמות הוא קבע תוצאה של 14.21 מטר. באולימפיאדת אנטוורפן שנערכה ב-19 באוגוסט הוא סיים במקום 12 בתוצאה של 13.52 מטר.

===1921===
בתחרות שנערכה בג'רזי סיטי ב-19 ביוני 1921 הוא קבע תוצאה של 14.27 מטר.
====אלוף ארצות הברית====
באליפות ארצות הברית שנערכה בפסדינה, קליפורניה ביולי אותה שנה הוא זכה במדליית זהב בקפיצה משולשת בתוצאה של 14.10 מטר.

===1923===
באליפות ארצות הברית שנערכה בשיקגו, אילינוי ב-1 בספטמבר 1923 הוא זכה במדליית כסף בקפיצה משולשת בתוצאה של 14.10 מטר. שבוע לאחר מכן, בתחרות שנערכה בניו יורק ב-8 בספטמבר הוא קבע תוצאה של 14.39 מטר

===1924===
בתחרות שנערכה בניו יורק ב-7 ביוני 1924 הוא קבע שיא אישי חדש של 14.46 מטר. באליפות ארצות הברית שנערכה בווסט אורנג', ניו ג'רזי בספטמבר אותה שנה הוא סיים במקום רביעי בתוצאה של 13.21 מטר.

===1925===
בתחרות שנערכה בטרוורס איילנד, ניו יורק ב-20 ביוני 1925 הוא קבע תוצאה של 14.18 מטר.

==קישורים חיצוניים==

* [http://trackfield.brinkster.net/USATournaments.asp?TourCode=N&Gender=m&TF=F&Event=MF4&P=F&By=E אליפות ארצות הברית בקפיצה משולשת], באתר Track and Field Statistics 
* [https://www.newspapers.com/article/the-modern-view-international-jewish-new/41503654/ International Jewish News], באתר Newspapers.com, St. Louis, Missouri, Mar 28, 1924, Page 6 

קטגוריה:אתלטים יהודים אמריקאים
קטגוריה:קופצי משולשת אמריקאים
סימולציות חברתיות

סימולציות חברתיות (באנגלית: Social simulation games) הוא תת-ז'אנר של משחקי סימולציות חיים המדמה אינטראקציות חברתיות, מערכות יחסים ופעילויות בתוך סביבות וירטואליות.

המשחקים בז'אנר לעיתים רבות מתמקדים בהיבטים שונים של החיים כמו יצירת קשרים חברתיים, היכרויות, בניית מערכות יחסים, ניהול משק בית ועיסוק בקריירה.

המשחקים בז'אנר מספקים לשחקנים את ההזדמנות ליצור ולשלוט בדמויות וירטואליות שונות, להשפיע על האופן שבו החיים שלהם יראו, ומערכות היחסים שלהם דרך החלטות רבות המתבצעות לאורך המשחק.

כמה מהמשחקים הפופולריים ביותר בז'אנר כוללים את סדרת סדרת משחקי הסימס וסדרת משחקי Animal Crossing.

== היסטוריה ==
תת הז'אנר התפתח במקור במהלך שנות השמונים עם משחקי סימולציה כמו "Little Computer People" שיצא ב-1985 ובהמשך עם המשחק "SimLife" שיצא ב-1992.

ההצלחה של משחק בניית הערים "SimCity", אשר יצא ב-1989, נתן לחברת הפיתוח מקסיס את ההשראה לפתח את משחק הסימולציה החברתית "הסימס", אשר יצא לשווקים ב-2000. המשחק אפשר לשחקנים ליצור ולשלוט בדמויות וירטואליות שונות אשר חיו, עבדו וקיימו אינטראקציות עם אנשים וירטואליים אחרים הגרים בסמוך אליהם. ההצלחה של המשחק הוביל לפיתוח של חבילות הרחבה, משחקי המשך ומשחקי ספין-אוף שונים, וסדרת המשחקים הפכה עם השנים לאחת מסדרות משחקי הווידאו הנמכרות ביותר בכל הזמנים.

סדרת משחקים בולטת נוספת בתת-הסוגה היא סדרת משחקי Animal Crossing. המשחק הראשון בסדרה יצא לשווקים ב-2001. בסדרת המשחקים, אשר צברה פופולריות רבה ברחבי העולם לאורך השנים, השחקן שולט בדמות של חיה אנטרומורפית הנמצאת בחופשה באי קסום ומקיימת אינטראקציות עם חיות אנתרופומורפיות אחרות, וכולם באי עוסקים במגוון פעילויות כמו דיג, תפיסת חרקים, חיפוש אחר מאובנים, ועוד. כאשר המשחקים של הסימס ו-Animal Crossing החלו להיות פופולריים מבקרים המשחקים החלו לכנות את המשחקים מהסוג הזה "סימולציות חברתיות".<ref name=wildworldreview></ref><ref name=otherwildworld></ref>

בעקבות ההצלחה של המשחקים הללו פותחו לאורך השנים משחקים דומים רבים.<ref name="Life Simulation Games List"></ref>

== משחקיות ==
משחקי הסימולציה החברתיים מאפשרים לשחקנים לחקור עולמות וירטואליים, לקיים אינטראקציה עם דמויות שאינן שחקנים, ולהשפיע על האופן שבו יראו החיים של האנשים הוירוטאלים בהם השחקן שולט. אלמנטים מרכזיים במשחקים מהסוג הזה:
* האפשרות ליצור דמויות - לרוב השחקנים מסוגלים ליצור דמות ולבצע לה התאמה אישית למראה, לאישיות וכמו גם לתכונות אחרות.
* האפשרות לקחת חלק באינטראקציות חברתיות - לרוב השחקנים מסוגלים לעסוק במגוון פעילויות חברתיות שיחות עם אנשים, פלירטוט, לצאת לדייטים, יצירת קשרים חברתיים חדשים ויצירת קשרים רומנטיים דמויות שאינם שחקנים או שחקנים אחרים.
* האפשרות להשתמש בכסף וירטואלי - לעיתים רבות ניתן להשתמש במשחקים הללו בכסף וירטואלי על מנת לחתור להשיג את מטרות שונות בעולם המשחק.
* בנוסף לכך לעיתים רבות ניתן גם לגרום לדמות הווירטואלית לפתח מיומנויות שונות, לקדם את הקריירה שלהם, ולשפר את מערכות היחסים בחייהם.
* כמו כן, לעיתים רבות מתרחשים בעולם המשחקים אירועים אקראיים שמשפיעים על הדמויות הווירטואליות, האקלים משתנה בהתאם לעונת השנה, והאופן שבו הדמויות שאינם שחקנים מתנהגות עשוי גם לגרום לשינויים לכאורה אקראיים בעולם המשחק.

== רשימת משחקים בולטים בז'אנר ==
* The Sims
* Animal Crossing
* סטארדיו ואלי
* פרסונה (סדרת משחקים)

== ראו גם ==
* סימולציות ניהול ממוחשבות
* סימולציות חיים

==הערות שוליים==

*
קטגוריה:סוגות משחקי וידאו
ג'ורדן ב' גורפינקל

ג'ורדן ב. גורפינקל (באנגלית: Jordan B. Gorfinkel או Gorf; נולד ב-7 ביולי 1967) ידוע גם בשם גורף, הוא יוצר קומיקס אמריקאי, קריקטוריסט עיתונים. מפיק אנימציה ומוזיקה, בידור ומולטימדיה, סרטונים ואירועים חיים, גורפינקל הוא גם זמר א-קפלה, בעיקר עם הלהקות Beat'achon ו-Kol Zimra.

גורפינקל היה עורך ב-DC קומיקס במשך כמעט עשור, שם ניהל את זיכיון באטמן. התוספות הבולטות ביותר שלו ליקום באטמן כוללות את ציפורי הטרף שעובדה לסדרת טלוויזיה באותו שם משנת 2002, והסרט ציפורי הטרף: והארלי קווין המהממת ובאטמן: שטח הפקר, ששימש השראה לעלייתו של האביר האפל ו"עונה". 5 מסדרת הטלוויזיה גות'האם.

== קומיקס ==
משנת 1996 גורפינקל יוצר וכותב את Everything's Relative, רצועת קומיקס בעיתון שמתפרסמת מדי שבוע בערים גדולים רבים, ביניהם: ניו יורק, מיניאפוליס, אטלנטה, דטרויט ובולטימור.

במשך רוב שנות ה-90 ניהל גורפינקל את זיכיון הקומיקס באטמן ב-DC Comics, תוך תיאום פרסומים, רישוי והפקות קולנוע וטלוויזיה עם ההיסטוריה של 60 השנים של יקום DC.

בשנת 1999 הגה וביים גורפינקל את הסדרה "ארץ הפקר" שהייתה לסיפור הקומיקס הפופולרי ביותר לשנה זו. הוא גם הגה את סדרת הקומיקס המצליחה ציפורי הטרף.

בשנת 2015, גורפינקל הוציא רומן גרפי מקורי בהוצאת Penguin Random House בשם Michael Midas Champion.

בינואר 2019 הוציא גורפינקל את הגדה של פסח מצוירת עם המאייר הישראלי ארז צדוק, בהוצאת קורן ירושלים.

== Avalanche Comics Entertainment ==
ב-2007, הקים גורפינקל את Avalanche Comics Entertainment LLC (ACE), המשתמשת בסיפור מצויר כדי לפתח תוכן בידורי ומיתוג תאגידי. החברה זכתה לשבחים על עבודתה בפיתוח קומיקס עבור "Heroes Happen Here" של מיקרוסופט. בין לקוחות ACE : עליבאבא ("סדרת סרטי אנימציה קצרים"), Clorox ("SuperMoms"), Hasbro (תנ"ך בזיכיון רובוטריקים וחומרי קומיקס סמוכים לסרטים) ונעלי Toms.

== מוזיקה ==
גורפינקל היה חבר בשתי להקות מוזיקליות יהודיות, Beat'achon ו-Kol Zimra. הוא גם ארגן את אוסף הכישרונות המוזיקליים האמריקאים והישראלים שהוצגו בפרויקט 'Voices of Israel' ב-2004.

ביוני 2011, הוציא את השיר "Members of the Tribe (M.O.T.)" יחד עם שון אלטמן כחלק מהאקט המוזיקלי-קומדיה שלהם "Simcha & Gorfinkel". השיר מדגיש את הניגודים ברמות מצוות שונות בתוך היהדות. זה מקדם סובלנות וכבוד.

== המוזיאון היהודי של מינכן ==
ב-2005 המוזיאון היהודי של מינכן הזמין את גורפינקל ליצור סדרה של רצועת הקומיקס שלו "Everything's Relative" עבור תערוכת הקבע שלו. מנהל המוזיאון ברנרד פורין רצה ש"מבקרים ילמדו על החיים היהודיים המקומיים, ההיסטוריה והדת". הוא חשב שאמנות קומיקס תהיה צורה טובה להתמודד עם סוגיות עכשוויות ופנה לגורפינקל, העלילה המצוירת, המוצגת בגרמנית ובאנגלית, "חוקרת את הרעיון של יהודי שחוזר לגרמניה דרך הדמות זיידה, המבקרת במינכן בפעם הראשונה מאז שחרורו ממחנה ריכוז".

==קישורים חיצוניים==
*
*

== הערות שוליים ==

קטגוריה:מוזיקאים יהודים אמריקאים
קטגוריה:קומיקסאים אמריקאים
קטגוריה:ילידי 1967
ג'ורדן מקלוקלין

ג'ורדן מקלוקלין (באנגלית: Jordan McLaughlin; נולד ב-9 באפריל 1996) הוא כדורסלן אמריקאי המשחק בקבוצת מינסוטה טימברוולבס מליגת ה-NBA, בעמדת הרכז.

==קריירת מכללות==
מקלוקלין נולד בפסדינה שבקליפורניה, ובין השנים 2014–2018 למד באוניברסיטת דרום קליפורניה (USC). לאורך ארבע עונותיו בקבוצת הכדורסל של האוניברסיטה העמיד ממוצעים של 12.9 נקודות, 5.8 אסיסטים, 3.5 ריבאונדים ו-1.7 חטיפות למשחק.

==קריירה מקצועית==
מקלוקלין לא נבחר בדראפט ה-NBA{{כ}} 2018, והצטרף באוקטובר 2018 לקבוצת לונג איילנד נטס מליגת הפיתוח של ה-NBA. בעונתו היחידה בקבוצה רשם ממוצעים של 15.0 נקודות ו-4.6 אסיסטים למשחק.

ביולי 2019 חתם מקלוקלין על "חוזה דו-כיווני" במינסוטה טימברוולבס. במשחקו החמישי ב-NBA, ב-23 בדצמבר 2019, קלע 19 נקודות מהספסל מול גולדן סטייט ווריורס. ב-8 בפברואר 2020 קבע שיאי קריירה של 24 נקודות ו-11 אסיסטים, במשחק מול לוס אנג'לס קליפרס. בספטמבר 2021, לאחר שנתיים במינסוטה, חתם בקבוצה על חוזה NBA סטנדרטי לשלוש עונות נוספות.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מינסוטה	|| 30 || 2 || 19.7 || 0.489 || 0.382 || 0.667 || 1.6 || 4.2 || 1.1 || 0.1 || 7.6
|- style="background-color: #EFEFEF;"		||
| 	|| מינסוטה	|| 51 || 2 || 18.4 || 0.413 || 0.359 || 0.767 || 2.1 || 3.8 || 1.0 || 0.1 || 5.0
|-		||
| 	|| מינסוטה	|| 62 || 3 || 14.5 || 0.440 || 0.318 || 0.750 || 1.5 || 2.9 || 0.9 || 0.2 || 3.8
|- style="background-color: #EFEFEF;"		||
| 	|| מינסוטה	|| 43 || 0 || 15.8 || 0.421 || 0.308 || 0.833 || 1.4 || 3.4 || 0.7 || 0.1 || 3.7
|- style="background-color:#80BFFF; font-weight:bold;"		||
| קריירה || || 186 || 7 || 16.7 || 0.439 || 0.341 || 0.740 || 1.7 || 3.5 || 0.9 || 0.1 || 4.7
|}

===בפלייאוף ה-NBA===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| מינסוטה	|| 5 || 0 || 16.6 || 0.706 || 0.571 || 0.750 || 2.4 || 3.4 || 1.0 || 0.0 || 6.2
|- style="background-color: #EFEFEF;"		||
| 	|| מינסוטה	|| 2 || 0 || 7.1 || 0.000 || 0.000 || – || 1.0 || 1.0 || 0.0 || 0.0 || 0.0
|- style="background-color:#80BFFF; font-weight:bold;"		||
| קריירה || || 7 || 0 || 13.9 || 0.571 || 0.444 || 0.750 || 2.0 || 2.7 || 0.7 || 0.0 || 4.4
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:כדורסלני לונג איילנד נטס
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
למאר סטיבנס

למאר ברנדון סטיבנס (באנגלית: Lamar Brandon Stevens; נולד ב-9 ביולי 1997) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הסמול פורוורד.

==קריירת מכללות==
סטיבנס נולד בפילדלפיה שבפנסילבניה, ובין השנים 2016–2020 למד באוניברסיטת המדינה של פנסילבניה ("פן סטייט"). לאורך ארבע עונותיו בקבוצת הכדורסל של האוניברסיטה העמיד ממוצעים של 16.3 נקודות, 6.5 ריבאונדים ו-1.9 אסיסטים למשחק. סיים את קריירת המכללות שלו במקום השני בטבלת קלעי האוניברסיטה בכל הזמנים, עם 2,207 נקודות - 7 נקודות פחות מהמחזיק בשיא טיילור באטל.

==קריירה מקצועית==
לאחר שלא נבחר בדראפט ה-NBA{{כ}} 2020 חתם סטיבנס על "חוזה דו-כיווני" בקליבלנד קאבלירס, ובאפריל 2021 חתם בקבוצה על חוזה NBA סטנדרטי. ב-12 בינואר 2022 קלע שיא קריירה של 23 נקודות, במשחק מול יוטה ג'אז. ביולי 2023, לאחר שלוש עונות בקליבלנד, הועבר בטרייד לסן אנטוניו ספרס אשר שחררה אותו.

בספטמבר 2023 חתם סטיבנס על חוזה בבוסטון סלטיקס.

בפברואר 2024 הועבר בטרייד לממפיס גריזליס, לצד שתי בחירות דראפט, תמורת אקסבייר טילמן.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| קליבלנד	|| 40 || 0 || 12.5 || 0.456 || 0.160 || 0.725 || 2.4 || 0.6 || 0.4 || 0.3 || 4.1
|- style="background-color: #EFEFEF;"		||
| 	|| קליבלנד	|| 63 || 13 || 16.1 || 0.489 || 0.277 || 0.707 || 2.6 || 0.7 || 0.5 || 0.3 || 6.1
|-		||
| 	|| קליבלנד	|| 62 || 25 || 18.1 || 0.448 || 0.316 || 0.702 || 3.3 || 0.5 || 0.4 || 0.3 || 5.3
|- style="background-color: #EFEFEF;"		||
| 	|| בוסטון	|| 19 || 1 || 6.4 || 0.467 || 0.375 || 0.727 || 1.6 || 0.4 || 0.3 || 0.3 || 2.8
|- style="background-color:#80BFFF; font-weight:bold;"		||
| קריירה || || 184 || 39 || 15.0 || 0.467 || 0.285 || 0.711 || 2.7 || 0.6 || 0.4 || 0.3 || 5.0
|}

===בפלייאוף ה-NBA===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| קליבלנד	|| 2 || 0 || 4.4 || 0.500 || 1.000 || 1.000 || 1.5 || 0.0 || 0.0 || 0.0 || 2.5
|- style="background-color:#80BFFF; font-weight:bold;"		||
| קריירה || || 2 || 0 || 4.4 || 0.500 || 1.000 || 1.000 || 1.5 || 0.0 || 0.0 || 0.0 || 2.5
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת המדינה של פנסילבניה
קטגוריה:כדורסלני קליבלנד קאבלירס
קטגוריה:כדורסלני בוסטון סלטיקס
קטגוריה:כדורסלני ממפיס גריזליס
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1997
ינטא

יָנטָא (בערבית: ينطا) הוא כפר לבנוני בנפת רשאיא, מחוז אל-בקאע, כשני ק"מ מגבול סוריה. הכפר שוכן בגובה 1,540 מטר מעל פני הים.

== אוכלוסייה ==
תושבי הכפר הם דרוזים. בשנת 2017 היו בכפר 2,141 מבוגרים, בעלי זכות בחירה לפרלמנט הלבנוני.<ref></ref>

== מקדש רומי ==
ליד הכפר (בסמוך למעיין יש חורבות של מקדש רומי מהמאה השנייה. על פי הערכת החוקרים, נבנה במקום שבו עמד מקדש קדום יותר וסביבו שרידי מגורים וקברים עתיקים.<ref></ref>

== מקאם אליהו הנביא ==
בינטא, כמו במקומו רבים אחרים, ישנו מקאם דרוזי לאליהו הנביא (مقام النبي إيليا), הנקרא גם: אל-ח'דר, אבו אברהים (الخضر أبو إبراهيم).<ref></ref>

== מלחמת חרבות ברזל ==
באפריל 2024, במסגרת מלחמת חרבות ברזל, תקף צה"ל עמדות של חזבאללה בסמיכות לכפר.<ref></ref>

== הערות שוליים ==

קטגוריה:לבנון: אתרים ארכאולוגיים
קטגוריה:לבנון: יישובים
אמיל לוי

אמיל לוי (בצרפתית: Émile Lévy; 29 באוגוסט 1826–1890) היה צייר יהודי-צרפתי.

==ביוגרפיה==
בנם של סמואל לוי, רואה חשבון, ורייצ'ל הורביץ. לוי היה תלמידם של ו. כמו כן למד בבית הספר הלאומי הגבוה לאמנויות היפות בפריז. בשנת 1854 זכה בפרס רומא על הציור "אברהם רוחץ את רגליהם של שלושת המלאכים". כזוכה הפרס, למד בין השנים 1855–1857 באקדמיית צרפת ברומא.

ב-1867 קיבל את עיטור אביר לגיון הכבוד.<ref></ref>

בין יצירותיו החשובות: "נח מקלל את כנען" (1855); "סעודת האנוסים" (1859); "מותו של אורפיאוס" (1866), "אהבה ואיוולת" (1874); "ינקות" (1885); "האלמנטים", "מצגת הבתולה". יצירותיו מוצגות במוזיאונים חשובים, ובהם הלובר, מוזיאון לוקסמבורג וכנסיית טריניטי בפריז.

אשתו, סלין ז'וזפין בידר דה לה נואה , כתבה כמה רומנים וסיפורים קצרים תחת השם הבדוי Paria Korigan. לוי צייר דיוקן שלה בשמלה ירוקה.<ref>René Martineau, [https://gallica.bnf.fr/ark:/12148/bpt6k206690/f48.item Aspects méconnus de Barbey d'Aurevilly], 1939, p. 35–40</ref>

לוי מת ברובע ה-17 של פריז באוגוסט 1890 ונקבר בבית הקברות מונפרנאס.

== קישורים חיצוניים ==

<div class="mw-content-ltr">
*"[https://en.wikisource.org/wiki/The_New_International_Encyclopædia/Lévy,_Emile Lévy, Emile]", New International Encyclopedia (1905)
*
</div>

== הערות שוליים ==

קטגוריה:ציירים יהודים צרפתים
קטגוריה:אישים הקבורים בבית הקברות מונפרנאס
קטגוריה:זוכי פרס רומא
קטגוריה:מקבלי אות לגיון הכבוד
קטגוריה:צרפתים שנולדו ב-1826
קטגוריה:צרפתים שנפטרו ב-1890
הפשיטה על שגרירות מקסיקו באקוודור

חורחה גלאס, 2017
הפשיטה על שגרירות מקסיקו באקוודור התרחשה ב-5 באפריל 2024, כאשר כוחות משטרת אקוודור פרצו לשגרירות מקסיקו בקיטו, בירת אקוודור, תך הפרת אמנת וינה בדבר יחסים דיפלומטיים. בפשיטה נעצר חורחה גלאס, סגן נשיא אקוודור לשעבר, שנמלט אל השגרירות ב-17 בדצמבר וביקש ממקסיקו מקלט מדיני.<ref name=":1"></ref>

==רקע==
חורחה גלאס כיהן כסגן נשיא אקוודור תחת הנשיא רפאל קוראה, בין השנים 2013 עד 2017. בהמשך הואשם והורשע בשתי פרשות של שוחד ושחיתות, על שתי הפרשות יחד נגזרו עליו 14 שנות מאסר.<ref name=":0" />

בשנת 2022 שוחרר לפני תום שנות המאסר שנגזר עליו.<ref name=":0" />

ב-17 בדצמבר 2023 ברח גלאס לשגרירות מקסיקו, אחרי שזומן לחקירה חדשה בנושא פרשת שחיתות נוספת, בזמן כהונתו כסגן הנשיא בזמן רעידת האדמה ב-2016. הוא ביקש מקלט מדיני ממקסיקו, כיון שעל פי טענתו מתנהלת מולו רדיפה פוליטית. בקשתו אושרה על ידי מקסיקו.<ref name=":0" />

בתחילה ביקשה אקוודור ממקסיקו את הסגרתו, לאחר הבחירות בהן נבחר דניאל נובואה התבטא נשיא מקסיקו אנדרס מנואל לופס אוברדור כי הבחירות באקוודור, "לא היו מוצלחות". בתגובה להתבטאות הורה משרד החוץ של אקוודור לשגרירת מקסיקו לעזוב את אקוודור.<ref name=":0" />

==הפשיטה==
ב-6 באפריל 2024 פרצו שוטרים חמושים בנשק חם לשגרירות מקסיקו דרך הגדר ועצרו את סגן הנשיא לשעבר חורחה גלאס, אחרי שביקש מקלט מדיני במקסיקו. בנוסף הם פצעו כמה דיפלומטים מקסיקניים במצב קל.<ref name=":0" />

==תגובות==
נשיא מקסיקו, אנדרס מנואל לופס אוברדור, הגדיר את המעשה כ"הפרה בוטה של החוק הבינלאומי ושל ריבונותה של מקסיקו". בנוסף הודיע על ניתוק הקשרים עם אקוודור.<ref name=":0" /><ref name=":1" /> גם ניקרגואה הודיעה על ניתוק הקשרים הדיפלומטיים עם אקוודור.<ref></ref> ממשלת מקסיקו הודיעה על כוונתה להגיש תלונה לבית הדין הבינלאומי לצדק בהאג.<ref name=":0" />

נשיא אקוודור, דניאל נובואה, הגיב ואמר שהחוק הבינלאומי אינו אמור להעניק מקלט מדיני לאנשים עם כתבי אישום.<ref name=":0" />

ארצות הברית גינתה את אקוודור על הפרת אמנת וינה ועודדה את שתי המדינות לפתור את הסכסוך על פי הנורמות הבינלאומיות.<ref></ref>

==קישורים חיצוניים==

==הערות שוליים==

קטגוריה:מתקפות נגד נציגויות דיפלומטיות
קטגוריה:2024 בפוליטיקה
קטגוריה:אקוודור: יחסי חוץ
קטגוריה:מקסיקו: יחסי חוץ
קטגוריה:קיטו
קרולין צ'יקס קילפטריק

קרולין ג'ין צ'יקס קילפטריק (באנגלית: Carolyn Jean Cheeks Kilpatrick; נולדה ב-25 ביוני 1945) היא פוליטיקאית אמריקאית שכיהנה כחברת בית הנבחרים של ארצות הברית מטעם מדינת מישיגן בשנים 1997–2011, תחילה כנציגת מחוז הקונגרס ה-15 ולאחר מכן כנציגת מחוז הקונגרס ה-13. טרם היבחרה לבית הנבחרים האמריקאי הייתה חברת בית הנבחרים של מישיגן.

== ביוגרפיה ==
קילפטריק נולדה בשם קרולין ג'ין צ'יקס בדטרויט, והשלימה את לימודיה התיכוניים בתיכון למסחר של דטרויט. לאחר מכן למדה באוניברסיטת פריס סטייט השוכנת בביג ראפידס בין השנים 1968 ל-1970. בשנת 1972 השלימה לימודי תואר ראשון באוניברסיטת מערב מישיגן, וב-1977 קיבלה תואר שני מאוניברסיטת מישיגן. קילפטריק עבדה כמורה בתיכון בראשית דרכה המקצועית. בבחירות 1978 נבחרה אל בית הנבחרים של מישיגן מטעם מחוז הבחירה ה-18, אותו ייצגה עד 1982. בשנים 1983–1992 עברה לייצג את המחוז השמיני, ולבסוף ייצגה עד ינואר 1997 את המחוז התשיעי.

בבחירות 1996 קראה קילפטריק תיגר על ברברה-רוז קולינס בבחירות המקדימות של המפלגה הדמוקרטית. קולינס ייצגה בבית הנבחרים של ארצות הברית את מחוז הקונגרס ה-15 של מישיגן מזה שלוש קדנציות, והייתה האישה האפרו-אמריקאית הראשונה בקונגרס מטעם מישיגן. קילפטריק ניצחה את קולינס בהפרש מפתיע, וגרפה 51.6% מקולות הבוחרים לעומת 30.6 האחוזים של קולינס הוותיקה. הבחירות המקדימות היו התחרות האמיתית במעוז דמוקרטי זה, שהיה בעל רוב לאוכלוסייה האפרו-אמריקאית. קילפטריק נבחרה בבחירות הכלליות לתקופת כהונה מלאה, ונבחרה מחדש 6 פעמים נוספות ותמיד עם למעלה מ-80% מהקולות. לאחר מפקד האוכלוסין של ארצות הברית בשנת 2000 שונה המחוז שלה למחוז הקונגרס ה-13.

לאחר הבחירות לנשיאות ארצות הברית 2004 נמנתה בין 31 הדמוקרטים שהצביעו נגד ספירת קולות חבר האלקטורים של אוהיו, אף על פי שהמועמד הרפובליקני מושל טקסס ג'ורג' ווקר בוש ניצח במדינה עם 118,457 קולות. ב-6 בדצמבר 2006 בחרה בה השדולה השחורה בקונגרס כיושבת ראש השדולה לקונגרס ה-110 (2007-2008).

ההתנגדות הרצינית הראשונה מולה ניצבה קילפטריק אירעה בבחירות המקדימות של 2008, כאשר היא אותגרה הן על ידי חברת בית הנבחרים המדינתי לשעבר מרי ד. ווטרס והן בידי חברת הסנאט של מישיגן מרתה סקוט בפריימריז המפלגה הדמוקרטית. מסע הבחירות של קילפטריק היה נתון תחת המחלוקת הציבורית סביב בנה ומעורבותו בשערוריית סקסטינג. בפריימריז שהתקיים ב-5 באוגוסט קילפטריק ניצחה עם 39.1% מהקולות, לעומת 36% של ווטרס ו-24% של סקוט.

ב-2010 ניצבה פעם נוספת בפני התנגדות משמעותית בבחירות המקדימות. שלא כמו ב-2008, הפעם התנגדותה לה התלכדה סביב חבר הסנאט המדינתי הנסן קלארק , שניצח אותה בפריימריז ב-3 באוגוסט. לתבוסתה תרמה העובדה שבנה, ראש עיריית דטרויט לשעבר, נכלא באשמת פשעי שחיתות שונים ומגוונים. כהונתה בבית הנבחרים תמה בראשית ינואר 2011.

== קישורים חיצוניים ==

* 

== הערות שוליים ==

קטגוריה:דטרויט: אישים
קטגוריה:בוגרי אוניברסיטת מערב מישיגן
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:חברי בית המחוקקים של מישיגן
קטגוריה:חברות בית הנבחרים של ארצות הברית ממישיגן
קטגוריה:אפרו-אמריקאיות חברות בית הנבחרים של ארצות הברית
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
אדווין תומפסון ג'יינס

אדווין תומפסון ג'יינס (5 ביולי 1922 - 30 באפריל 1998) היה פרופסור לפיזיקה באוניברסיטת וושינגטון בסנט לואיס. הוא כתב רבות על מכניקה סטטיסטית ועל יסודות של הסתברות והסקה סטטיסטית, ויזם בשנת 1957 את פרשנות האנטרופיה המקסימלית של התרמודינמיקה כיישום מסוים של טכניקות בייסיאניות/תורת מידע כלליות יותר (למרות שהוא טען שזה כבר היה מרומז ביצירותיו של ג'וסיה וילארד גיבס) ותרם בכך להבנת אנטרופיה בתרמודינמיקה ובתורת האינפורמציה. ג'יינס קידם מאוד את הפרשנות של תורת ההסתברות כהרחבה של לוגיקה.

ב-1963, יחד עם הפיזיקאי פרד קאמינגס , הוא עיצב את ההתפתחות של אטום דו-מפלסי בשדה אלקטרומגנטי, בצורה כמותנית מלאה. דגם זה ידוע כדגם ג'יינס-קאמינגס .

מוקד חשוב בעבודתו היה בניית עקרונות לוגיים להקצאת התפלגויות הסתברות פריורית; ראו את עקרון האנטרופיה המקסימלית , את עקרון הקליבר המקסימלי , את עקרון קבוצות הטרנספורמציה ואת עקרון האדישות של פייר-סימון לפלס. תרומות אחרות כוללות את Mind projection fallacy .

ספרו של ג'יינס, Probability Theory: The Logic of Science מאגד חוטי חשיבה מודרנית על הסתברות בייסיאנית והסקה סטטיסטית, מפתח את הרעיון של תורת ההסתברות כהרחבה של הלוגיקה, ומעמיד את היתרונות של טכניקות בייסיאניות מול תוצאות של גישות אחרות. ספר זה, שהקדיש להרולד ג'פרי, פורסם לאחר מותו ב-2003 (מתוך כתב יד חלקי שנערך על ידי לארי ברטהורסט).

==קישורים חיצוניים==

* 

קטגוריה:פיזיקאים אמריקאים
קטגוריה:סטטיסטיקאים אמריקאים
קטגוריה:סטטיסטיקאים בייסיאניים
פליקס אזוב

פליקס מרקוביץ' אזוב (ברוסית: Феликс Маркович Азов; נולד ב-1939) הוא מחבר וצייר יהודי יליד בלארוס.

== ביוגרפיה ==
אזוב נולד בשנת 1939 בעיר הומל שבבלארוס הסובייטית למרדכי וזלדה אזוב, ולו 3 אחים. עם פרוץ מלחמת העולם השנייה, אביו יצא להילחם, ואימו ואחיו ברחו אל אוזבקיסטן, ובמשך 3 שנים התגוררו בכפר, בעוד שהיהודים שנשארו בהומל הועברו לגטאות.

בשנת 1959, כשהיה בן 20, נסע לעבוד בקרקע בתולית בקזחסטן. הוא סלל דרכים, כבישים והיה שותף להקמת נמלי תעופה בעיר אלמטי, בירת קזחסטן הסובייטית. לאחר מכן עבר לעבוד בפבלודר, צ'ליאבינסק, מגניטוגורסק, אורסק ולבסוף באורנבורג. אזוב עבד כראש צוות, תוכניתן, מנהל מחלקת בניה, וכמנכ"ל תא העבודה.

עבודתו של אזוב זיכתה אותו בפרס הוקרה מטעם ברית המועצות.

שיריו של אזוב פורסמו בעיתון הרוסי "גוסטיני דבור" (Гостиный двор). בנוסף, בשנת 2016 יצאה לאור חוברת של שירים שלו על המלחמה בשם "ממה מתחיל הזיכרון?". החוברת מלווה באיורים שציירו תלמידי בית ספר יסודי.

בשנת 2019 כתב ספר על מלחמת העולם השנייה בשם "רחוק מהמלחמה". בספר מסופרים האירועים על ידי אחיו הגדול בוריס, ונכתב על סמך יומניו מהתקופה והעדויות של המשפחה. המדברים על הדרך בה הם התמודדו עם הקשיים בזמן ההתקפה על הומל, על החיים בכפר הנידח באוזבקיסטן אליו נאלצו לעבור לתקופת המלחמה, ועל הדאגות והבעיות איתן התמודדו הילדים והמתבגרים, שהיו צריכים להשתתף במלחמה כנגד הפולשים הגרמניים. הספר זכה בשנת 2020 בפרס על שם , עבור איורים לספרי ילדים ונוער.

בשנת 2021 יצא לאור ספר ההמשך, "השנה הראשונה ללא מלחמה", בו מסופר על חיי המשפחה לאחר חזרתם לעיר מולדתם הומל בתום המלחמה. מתוארת שם ההתמודדות של פליקס ואחיו עם החיים בעיר ההרוסה, ועם מותם של רבים מבני משפחתם. הספר, שנכתב גם הוא מנקודת מבטו של בוריס, משלב בין חוויות ההתבגרות של האחים ועם חייהם הפוסט-מלחמתיים, לבין הרפתקאותיהם כמתבגרים – מסעות בזירות הקרב, חיפוש אחר דרכים להרוויח כסף והיתקלויות בפושעים.

== חיים אישיים ==
משנת 1970 מתגורר באורנבורג, הסמוכה לגבול עם קזחסטן. כיום, פליקס עורך הרצאות בבתי הספר בעיר וקורא מיצירותיו על המלחמה.

== ספריו ==
* רחוק מהמלחמה (Далеко от войны), 2016
* השנה הראשונה ללא מלחמה (Первый год без войны), 2021

== קישורים חיצוניים ==
* 

== הערות שוליים ==

קטגוריה:סופרים רוסים
קטגוריה:משוררים סובייטים
קטגוריה:יהודים רוסים
קטגוריה:ילידי 1939
מחוז מנבי

מחוז מנבי (הגייה ספרדית: manaˈβi) הוא מחוז ברפובליקת אקוודור. בירתה היא פורטובייחו. הפרובינציה נקראת על שם אנשי מנאבי.

== היסטוריה ==
בתקופה הפרה-קולומביאנית, מחוז מנבי היה מקום מושבן של האימפריות מנאטה וקארה. אימפריית המאנטה הייתה ממוקמת בדרום (סביב מה שהם כינו Jocay, מאנטה של היום). אימפריית הקארה הייתה בצפון המחוז, והתרחבה לתוך מחוז פיצ'יצ'ה של היום. בני שבט המאנטה, שהאימפריה שלהם התקיימה מסביבות שנת 500 לספירה ועד הקונקיסטה (בסביבות 1535), היו יורדי ים שהגיעו על גבי רפסודות גדולות לפרו ופנמה של ימינו. נמצאו תיעודים להגעה אף למקסיקו וצ'ילה.

=== הכרזה על עצמאות ===
באוקטובר 1820 ערי מחוז מנבי של ימינו הכריזו בהדרגה על עצמאותן, ולאחר מכן הפכו לחלק מקולומביה הגדולה. ב-2 באוגוסט 1822, סימון בוליבר ייסד את מחוז פורטובייו של אקוודור של היום, של קולומביה הגדולה. אבל זה נשלט מגואיאקיל. עם קבלת החוק על החלוקה הטריטוריאלית של קולומביה רבתי מ-25 ביוני 1824, נוצר למעשה מחוז מנבי, שכלל את הקנטונים פורטובייחו, מונטקריסטי וג'יפיג'פה. כמו מחוז גואיאס, היא הייתה שייכת למחלקת גואיאקיל. המחוז כחלק מאקוודור עם הכזרתה על עצמאותה.

ב-1878 עברו שתי הקהילות והקנטונים הנוכחיים של אטקאמס ומוייזנה למחוז אזמרלדס.

מחוז מנבי כולל כיום 22 קנטונים ו-55 קהילות כפריות.

== דמוגרפיה ==
קבוצות אתניות במחוז נכון למפקד האוכלוסין באקוודור משנת 2010<ref>[https://www.ecuadorencifras.gob.ec/wp-content/descargas/Manu-lateral/Resultados-provinciales/manabi.pdf FASCÍCULO PROVINCIAL MANABÍ]</ref>:
* מסטיסים 69.7%
* מונטוביו <small>(אנ')</small> 19.2%
* אפרו-אקוודורים <small>(אנ')</small> 6.0%
* לבנים 4.7%
* ילידים <small>(אנ')</small> 0.2%
* אחר 0.3%

== כלכלה ==
כלכלת מנבי, שהוא מחוז חוף הממוקם במערב אקוודור, מושתת על עיבוד של משאבי טבע ומוצרים אורגניים המצויים בשפע באזור. המסחר במנבי כולל גידולי קקאו, בננות, עצי אצולה, כותנה ופירות ים. כמו כן ישנם גידולים של פירות טרופיים דוגמת פפאיה ואננס. באזורים הצפוניים של המחוז ישנו עיסוק בדייג ובגידול שרימפס.

במנבי נמצא הנמל הלאומי של אקוודור ובסיס לצי של צבא אקוודור. בעבר היה בה גם בסיס צבאי אמריקאי.

==קישורים חיצוניים==

*

== הערות שוליים ==

קטגוריה:אקוודור: גאוגרפיה
הכוכבים הם הילדים של הירח (שיר)

"הכוכבים הם הילדים של הירח" הוא שיר מתוך ספר שירי ילדים באותו השם של יהונתן גפן
שפורסם לראשונה בשנת 1974. מאז זכה להפצה רחבה בקרב קוראים רבים, הן ילדים והן מבוגרים.<ref name=":0"></ref>

== רקע ==
יהונתן גפן, שהיה בעת כתיבת השיר הורה צעיר, ניהל שיחה מרתקת עם בתו שירה ששאלה אותו ממה עשוי הירח. 

דו-שיח זה הניע אותו לכתוב את השיר שמשלב בין תמימות ילדית למחשבה פילוסופית עמוקה על הקשר שבין הירח והכוכבים. 

== על השיר ==

השיר והספר שבו הוא נכלל נועדו לתת מענה שירי לשאלות הנשאלות על ידי ילדים, ולפתח את דמיונם וחשיבתם היצירתית.<ref name=":0" />

במובן הפשוט ביותר שלו, "הכוכבים הם הילדים של הירח" הוא סיפור על החיים המשלב אלמנטים אסטרונומיים כמו הכוכבים, השמש והירח.

השיר מאפשר לקוראים לצלול לתוך עולם קסום שבו היחסים האסטרונומיים משקפים קשרים אנושיים ומטפורות על החיים עצמם. 

הטקסט מעודד התבוננות אישית ביקום.<ref name=":0" />

== "איך שיר נולד" ==

בשנת 2012 יצא אלבום אוסף שירי הילדים של גפן, "איך שיר נולד".

השיר "הכוכבים הם הילדים של הירח" נבחר להיות בין שנים עשר השירים שנכללו באלבום, מבין עשרות רבות שגפן פרסם. 

לצד הקראת השיר על ידי המשורר עצמו, השיר הולחן במיוחד לאלבום על ידי דניאל סלומון שגם ביצע אותו.

== הקשרים משפחתיים ==

הירח עובר כחוט השני ביצירות של משפחת גפן המתכתבות עם השיר "הכוכבים הם הילדים של הירח".

בשנת 1992, בנו של יהונתן גפן, הזמר אביב גפן, הוציא את אלבום הבכורה שלו שנקרא "זה רק אור הירח". 

השיר הבולט באלבום נקרא "אור הירח". 

בעקבותיו נוצר המינוח "ילדי אור הירח".

בשנת 2006, בתו של יהונתן גפן, הסופרת שירה גפן, הוציאה את ספר הילדים "לילה בלי ירח", שנכתב במשותף עם בעלה הסופר אתגר קרת.

בשנת 2024, שנת היובל של השיר "הכוכבים הם הילדים של הירח", נערך ב"גני יהושוע" בתל אביב, נשף רוק 
מספר 12 של אביב גפן.

בין האורחים במופע היה הזמר שלמה ארצי. 

השניים ביצעו ביחד במופע את שירו של ארצי, "ירח", ואת שירו של גפן, "אור הירח".

== קישורים חיצוניים ==

* 

== הערות שוליים ==

קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים על הירח
סמסונג גלקסי באדס

אוזניות סמסונג גלקסי באדס (באנגלית: Samsung Galaxy Buds) הן סדרה של אוזניות בלוטות' אלחוטיות שתוכננו על ידי סמסונג אלקטרוניקה, ושוחררו לראשונה ב-9 במרץ 2019 כיורשים של גיר אייקון איקס.

== דגמים ==
=== גלקסי באדס ===
אוזניות גלקסי באדס
אוזניות סמסונג גלקסי באדס (SM-R170) הושקו ב-8 במרץ 2019. מחיר ההשקה היה 129.99 דולר, והוא כלל מארז טעינה אלחוטי. ייצור אוזניות באדס הופסק עם השקת הבאדס פלוס.

=== גלקסי באדס פלוס ===
אוזניות סמסונג גלקסי באדס פלוס (SM-R175) הוכרזו ב-11 בפברואר 2020 באירוע האביב של Galaxy Unpacked, ושוחררו ב-14 בפברואר במחיר של 149.99 דולר, עלייה של 20$ ממחיר הבאדס המקוריות. הבאדס פלוס שמרו על עיצוב זהה לזה של הבאדס המקוריות, אך הסוקרים שיבחו את איכות הצליל והמיקרופון המשופרת ואת חיי הסוללה שהאריכו משמעותית. בנוסף, נכלל מנהל התקן שני לבס כדי לשפר את איכות השמע בתדרים נמוכים יותר.

=== גלקסי באדס לייב ===
אוזניות גלקסי באדס לייב
אוזניות סמסונג גלקסי באדס לייב (SM-R180) הוכרזו ב-5 באוגוסט 2020 באירוע וירטואלי של Galaxy Unpacked. הבאדס לייב היו ידועים בעיצוב ה"שעועית" שלהם על האוזן, בשונה מעיצוב האוזניות הקודמות בסדרה, ונוסף בהם גם ביטול רעשים אקטיבי. הבאדס לייב זכו לשבחים על העיצוב שלהם, אך ספגו ביקורת על ביטול הרעשים הלא יעיל.

=== גלקסי באדס פרו ===
אוזניות סמסונג גלקסי באדס פרו (SM-R190) הוכרזו ב-14 בינואר 2021 והושקו למחרת, ב-15 בינואר. הבאדס פרו שיפרו את העיצוב של אוזניות הבאדס פלוס וכללו אודיו משופר, טכנולוגיית מעקב וביטול רעשים אקטיבי. הם זכו לשבחים על העיצוב ואיכות הצליל המשופרים שלהם, אך ספגו ביקורת על חיי הסוללה שלהם שמספיקים ל-5 שעות כאשר ביטול הרעשים מופעל.

=== גלקסי באדס 2 ===
אוזניות גלקסי באדס 2 (צבע לבן)
אוזניות סמסונג גלקסי באדס 2 (SM-R177) הוכרזו ב-11 באוגוסט 2021 ב-Galaxy Unpacked לצד ה-Galaxy Watch 4. הבאדס 2 נתפסו כיורשות של באדס פלוס, שהופסקו בעקבות ההכרזה. הבאדס כוללות ביטול רעשים אקטיבי, ומחירן נמוך מזה של הבאדס פרו, והן זכו לשבחים על הביצועים שלהם ביחס למחיר.

=== גלקסי באדס 2 פרו ===
אוזניות גלקסי באדס 2 פרו (צבע סגול)
אוזניות גלקסי באדס 2 פרו (SM-R510) הוכרזו ב-10 באוגוסט 2022 ב-Galaxy Unpacked לצד ה-Galaxy Watch 5. הבאדס 2 פרו נתפסו כיורשות של הבאדס פרו, שהופסקו בעקבות ההכרזה. אוזניות באדס 2 פרו כוללות ביטול רעשים אקטיבי, תמיכה בשמע Hi-Fi של 24 סיביות (רק עבור מכשיר סמסונג עם One UI 4.0 ומעלה) ושמע משופר של 360 מעלות. הן שוחררו ב-26 באוגוסט 2022 במחיר השקה של 229.99 דולר, עליית מחיר של 30 דולר בהשוואה לאוזניות באדס פרו המקוריות.

=== גלקסי באדס FE ===
אוזניות גלקסי באדס FE (קיצור של "Fan Edition", מהדורת מעריצים) שוחררו ב-5 באוקטובר 2023 במחיר של 100 דולר, ושווקו כחלופה משתלמת לשאר דגמי גלקסי באדס.

המפרט שלו כולל חיי סוללה של 30 שעות עם ביטול רעשים אקטיבי ודירוג עמידות למים IPX2, בניגוד ל-IPX7 של הפרו 2.

== קישורים חיצוניים ==
* 
* 
* 
* 
* 
* 
* 
* 

קטגוריה:מוצרי סמסונג
ליווא (ערבית)

ליווא (בערבית: لواء) הוא מונח בערבית שמשמעו "דגל" או "באנר", ואשר התפתח למספר שימושים במדינות דוברות ערבית.

* דגל, דגל ימי, נס מלכותי או באנר במובן הרחב.
* דרגת חלוקה מנהלית (מחוז).
* יחידה צבאית, כיום שווה ערך לחטיבה.
* דרגת קצונה של מפקד על מספר יחידות ליווא, כיום שווה ערך למייג'ור גנרל או אלוף.

באימפריה העות'מאנית, בהתייחס לחלוקה המנהלית, המונח המקביל היה סנג'ק (שמשמעותו זהה) אשר תיאר לצד המונח ליווא מחוזות מדרגה שנייה (מתחת לוילאייט).

==ראו גם==
* מייג'ור גנרל
* סנג'ק (האימפריה העות'מאנית)

קטגוריה:מילים וביטויים בערבית
קטגוריה:חלוקה מנהלית לפי סוג
אל-כפור

אל-כפור (בערבית :كفور) הוא כפר בנפת כסרוואן שבמחוז כסרוואן-ג'בייל.<ref></ref> הכפר שוכן בגובה של 830 מטר מעל פני הים ושטחו הכולל הוא 4260 דונם. תושבי הכפר הם ברובם קתולים מרונים. נכון לשנת 2008 היה בכפר בית ספר ממלכתי עם 290 תלמידים ובית ספר פרטי עם 326 תלמידים.<ref></ref>

== היסטוריה ==
במבצע טרף קל פעלו לוחמי סיירת גולני בכפר על מנת להרוג 2 בכירי חזבאללה.

== קישורים חיצוניים ==

== הערות שוליים ==

קטגוריה:לבנון: יישובים
We Still Don't Trust You

We Still Don't Trust You (בעברית: אנחנו עדיין לא סומכים עליך) הוא אלבום האולפן המשותף השני של הראפר האמריקאי פיוצ'ר והמפיק המוזיקלי האמריקאי מטרו בומין.<ref name=":0"></ref> האלבום יצא לאור ב-12 באפריל 2024, באמצעות חברות התקליטים פריבנדז, בומינאטי וורלדווייד, אפיק רקורדס וריפבליק רקורדס.<ref></ref> זהו המשך לאלבום האולפן המשותף הראשון שלהם, We Don't Trust You, שיצא לאור מוקדם יותר באותה השנה.<ref></ref> האלבום כולל הופעות אורח של דה ויקנד, בראונסטון, טיי דולה סיין, ג'יי קול, ליל בייבי ואייסאפ רוקי.

==רקע וקידום==
בינואר 2023, חשף מטרו בומין לראשונה את התכנון להוציא אלבום משותף עם פיוצ'ר. מאוחר יותר, הבטיח כי האלבום ייצא במהלך שנת 2023, מה שלבסוף לא קרה.<ref></ref> שני אלבומים משותפים הוכרזו ב-8 במרץ 2024, האלבום הראשון הוא We Don't Trust You, עם תאריך יציאה של 22 במרץ, לצד תאריך היציאה של האלבום השני, 12 באפריל.<ref></ref> ב-4 באפריל, פיוצ'ר ומטרו אישרו את שם אלבום ההמשך, We Still Don't Trust You, ואת תאריך צאתו, ואף פרסמו טריילר עבור האלבום.<ref></ref> מאוחר יותר, הצהיר ברשת החברתית X כי We Still Don't Trust You אינו מהדורה מיוחדת של אלבומם המשותף הקודם We Don't Trust You, אלא יצירה נפרדת לגמרי.<ref name=":0" /><ref></ref><ref></ref> מטרו ופיוצ'ר חשפו את רשימת הרצועות של האלבום ב-11 באפריל 2024.<ref></ref>

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי פיוצ'ר
קטגוריה:אלבומי מטרו בומין
קטגוריה:אלבומי המשך
קטגוריה:אלבומים משותפים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי חברת ריפבליק רקורדס
קטגוריה:אלבומים שהגיעו למקום הראשון במצעד הבילבורד 200
פליקס ברגמן

פרופסור פליקס ברגמן (בגרמנית: Felix Bergmann; 1908, פרנקפורט על האודר, גרמניה - 2002, ירושלים) היה מייסד המחלקה לפרמקולוגיה ב.<ref></ref> עמד בראש הסתדרות הכימאים (כיום החברה הישראלית לכימיה) והיה חבר האקדמיה הישראלית למדעים.<ref name=":0"></ref>

== ביוגרפיה ==
נולד לרב יוליוס יהודה ברגמן ולהדוויג ברגמן, בתו של הרב אדולף רוזנצוויג. היו לו שבעה אחים ואחיות, בהם ארנסט דוד ברגמן, המנהל המדעי הראשון של מכון זיו (כיום מכון ויצמן). ברגמן גדל בברלין ולמד כימיה ורפואה באוניברסיטת ברלין. בנעוריו היה פעיל בתנועת הנוער הציונית כחול-לבן, ובאוניברסיטה היה פעיל בארגון הסטודנטים הציוניים KIV. כשעלה היטלר לשלטון הצטוו היהודים להשלים את לימודיהם עד אוגוסט 1933 בטרם יסולקו מהאוניברסיטה. ברגמן הספיק להגיש את עבודת הדוקטורט שלו בכימיה, בנוסף לדוקטורט ברפואה שכבר היה לו, אך עזב את גרמניה בדרכו לישראל ללא התעודות. הוא הצטרף למכון דניאל זיו ברחובות (לימים מכון ויצמן) מיד לאחר הקמתו בשנת 1934, ועסק שם בין השאר בחקר התכונות המסרטנות של מולקולות אורגניות פוליציקליות.<ref name=":0" />

בהשתלמות באוניברסיטת קולומביה השתלב במחקר על אצטיל-כולינאסטראז, וכך שב לעסוק בתחום הרפואה. אחרי ששב לישראל תרם לפענוח פעילותו הביוכימית והנוירולוגיה של אותו אנזים. בשנת 1950 הקים את המחלקה לפרמקולוגיה בבית הספר לרפואה של האוניברסיטה העברית והדסה. הוא הנהיג אותה עד שפרש לגמלאות בשנת 1979. גם אחר כך הוסיף לחנך דורות רבים של תלמידי רפואה, הדריך תלמידי מחקר רבים, יעץ למפעלי פרמצבטיקה בישראל וסייע ליזמי היי-טק ישראליים בתחום הרפואה.<ref name=":0" />

בשנים 1959–1960 עמד בראש הסתדרות הכימאים.

== חיים אישיים ==
פליקס היה נשוי לסוניה ברגמן, ונולדו להם שני ילדים.

== הערות שוליים ==

קטגוריה:ישראלים ילידי גרמניה
קטגוריה:בוגרי אוניברסיטת הומבולדט של ברלין
קטגוריה:סגל האוניברסיטה העברית בירושלים: רפואה
קטגוריה:חברי האקדמיה הלאומית הישראלית למדעים
קטגוריה:פרמקולוגים ישראלים
קטגוריה:ישראלים שנולדו ב-1908
קטגוריה:ישראלים שנפטרו ב-2002
מניק סהא

מניק סהא (נולד ב־8 בינואר 1953) הוא פוליטיקאי הודי המכהן כראש השרים של טריפורה מטעם מפלגת העם ההודית.

== ביוגרפיה ==
מניק סהא נולד ב־8 בינואר 1953 באגרטלה, טריפורה, ללטה מקהן לאל סהא. סהא קיבל הכשרה ככירורג פה ולסת בלקנאו.

ב־2016 עזב סהא את הקונגרס הלאומי ההודי והצטרף למפלגת העם ההודית. ב־2020 נבחר לנשיא יחידת טריפורה של המפלגה.

באפריל 2022 נבחר סהא לחבר ברג'יה סבהה.

ב־15 במאי 2022 מונה לראש השרים של טריפורה, לאחר התפטרות . בעקבות כך התפטר סהא מהרג'יה סבהה ונבחר ל בבחירות מיוחדות.

בבחירות לאספה המחוקקת של טריפורה בפברואר 2023 זכתה מפלגת העם ההודית ב־32 מתוך 60 מושבי האספה, וסהא הושבע בשנית לראש השרים במדינה במרץ.

== קישורים חיצוניים ==

== הערות שוליים ==

קטגוריה:ראשי ממשלות המדינות והטריטוריות של הודו
קטגוריה:ראשי שרים מטעם מפלגת העם ההודית
קטגוריה:טריפורה
קטגוריה:חברי הרג'יה סבהה
קטגוריה:ילידי 1953
פרג'וגו פאנגסטו

פרג'וגו פאנגסטו, נולד בשם פאנג ג'ון פן (בסינית: 彭雲鵬 ; נולד ב-13 במאי 1944) הוא מיליארדר אינדונזי, מייסד התאגיד האינדונזי "קבוצת באריטו פסיפיק" (Barito Pacific Group), העוסק בייעור, מטעים, נפט וגז, כריית פחם וזהב, ובאנרגיה גיאותרמית. במאי 2024 היה לאדם העשיר בדרום-מזרח אסיה, עם שווי של כ-60 מיליארד דולר.<ref></ref>

== חיים מוקדמים ==
פאנגסטו נולד ב-13 במאי 1944, בבנגקאיאנג, שבמערב קאלימנטן, למשפחת האקה מגואנגדונג, סין. הוא למד בבתי ספר סיניים באינדונזיה ועבר לג'קרטה ב-1965.<ref name="Suryadinata2012" /> בשנת 1970, פאנגסטו הצטרף לחברת העץ "Djajanti Group" בורהאן אוראי ומונה על ידי אוראי כמנהל כללי של "PT Nusantara" בשנת 1976. הוא עזב את ג'ג'נטי ב-1977 והקים עסק משלו.<ref name="Suryadinata2012"></ref>

== קריירה ==
אחת החברות שבשליטת פרג'וגו, PT Barito Pacific Timber Tbk, נכון ל-1993 הייתה החברה הגדולה ביותר בבורסת ג'קרטה.<ref></ref> בשנת 2007, החברה הסירה את המילה "Timber" כדי לשקף את ההיקף המגוון של עסקיה.

מלבד PT Barito Pacific Tbk השולטת ביצרנית הפטרוכימית הגדולה באינדונזיה, PT Chandra Asri Pacific Tbk, Prajogo Pangestu שולטת גם ב-Barito Renewables, חברת אחזקות המחזיקה בבעלות מלאה של Star Energy Geothermal, אחת מהחברות הגיאותרמיות הגדולות בעולם. Chandra Asri, Barito Renewables ו-Star Energy נותרו כשתי החברות הבנות העסקיות העיקריות של באריטו פסיפיק.<ref></ref>

במרץ 2022, פורסם כי Green Era, חברה פרטית שבסיסה בסינגפור בשליטת פרג'וגו, רכשה 33.33% מ-Star Energy מ-BCPG של תאילנד תמורת 440 מיליון דולר. פאנגסטו כבר החזיק ב-66.6% מ-Star Energy שבמרכזה ג'קרטה, והרכישה האחרונה הענקה לפנגסטו שליטה מלאה בסטאר אנרג'י.<ref></ref>

== הערות שוליים ==

קטגוריה:מיליארדרים אסייתים
קטגוריה:אינדונזיה: כלכלה
קטגוריה:ילידי 1944
קטגוריה:אינדונזים שנולדו במאה ה-20
אור השן

אור השן - סי.טי. צומת בע"מ (באנגלית: Or Hashen - C.T. Zomet LTD) היא רשת מכוני רנטגן ישראלית המתמחה בצילומי שיניים. לרשת 59 סניפים בישראל.

== היסטוריה ==
סי.טי. צומת הוקמה בשנת 1988 על ידי משפחת לפידות ועסקה בצילומי פה על ידי מכשיר CT המבצע צילום תלת מימד של הפה והשיניים בלבד. 

בשנת 2004 נוצרה שותפות עסקית בין החברה לבין חיים ברכר, שהיה בעל מניות ומנהל של חברת רנטגן השקעות ואור השן שסיפקו שירותי עזר לרופאי שיניים ולקופות החולים בתחום צילומי השיניים, ובשנת 2010 החלו החברות לעבוד במשותף.

בשנת 2017 הוגשה לבית המשפט המחוזי בתל אביב תביעה, בין היתר על ידי בנק הפועלים ובנק לאומי, ובה נטען כי חברת אור השן יחד עם רנטגן השקעות הנשלטות ומנוהלות בידי חיים ברכר נקלעו לחובות של 14.335 מיליון שקל. ב-24 באפריל הוציא השופט איתן אורנשטיין צו הקפאת הליכים ארעי ומינה את עורך הדין יצחק יונגר כנאמן זמני לחברות. באותה שנה נמכר ציוד החברות תמורת 7 מיליון ש"ח לחברת סי.טי. צומת.

== קישורים חיצוניים ==

== הערות שוליים ==

קטגוריה:ישראל: חברות שהוקמו ב-1988